Daou vloaz goude, e 1706, e tegouezhas un arme impalaerel e kêr Toledo, hag en he fenn he niz archdug, Karl Aostria. Ha laouen Maria Anna ouzh e zegemer evel-just, nemet droug bras a savas er roue Felipe V a harluas anezhi un toullad bloavezhioù diwezhatoch. Mont a reas da Baiona ma voe o chom tost da 20 vloaz, er rue Montaut, ankouaet gant an holl. En 1721, Saint Simon, kannad dreistordinal, war e hent da Vadrid, a roas dezhi lizhiri a-berzh Loeiz XV hag ar Rejant Fulup, dug Orléans, hag a skrivas en hech eñvorennoù pegen paour e oa kouezhet an drederannourez.